**Telefóny v hodinách a vo vzdelávaní – zakázať alebo využiť.**

1. Scenár hodiny:

 Čas: 90 min (dve vyučovacie hodiny)

1. Privítaj žiakov – 1 min.
2. Predstav tému a formu práce na hodine – metóda debaty „pre” a „proti” – 2 min.
3. Pusť film - 10 min.
4. Rozdeľ triedu na dve skupiny – 2 min.
5. Vyber dve osoby ako „zástancu” a dve osoby ako „odporcu”, ktoré spolu s učiteľom budú plniť úlohu moderátorov, a vyber 3 osoby, ktoré budú plniť úlohu poroty. Porota rozhoduje, ktorá strana vyhrala. Počas diskusie môžu členovia poroty klásť otázky, avšak nemôžu ponúkať odpovede na otázky ani sa prikláňať k žiadnej zo strán – 3 min.
6. Predstaviteľ každej skupiny vylosuje stranu: pre a proti využívaniu telefónu v hodine a vo vzdelávaní – 2 min.
7. V rámci prípravy na debatu rozdaj otázky pre zástancov a odporcov využívanie telefónov na hodine a vo vzdelávaní. Zaisti žiakom prístup k internetovým zdrojom – 20 min.
8. Uskutočnite debatu - 25 min.
9. Vykonajte poradu poroty, aby ste určili víťaza debaty. Vyhráva strana, ktorá získa prevahu v hlasovaní – 5 min.
10. Vyhlas výsledok debaty a opodstatni ho. Každý člen poroty môže vyjadriť svoj názor na túto tému – 10 min.
11. Vykonaj zhrnutie debaty. Poukáž na jej silné stránky. Odmeň žiakov, ktorí sa najviac zapojili tým, že im dáš dobrú známku – 10 min.

2. Návrhy argumentov pre žiakov:

|  |  |
| --- | --- |
| **Argumenty pre zástancov využívania telefónov v hodinách a vo vzdelávaní** | **Argumenty pre odporcov využívania telefónov v hodinách a vo vzdelávaní** |
| Vzdelávacie programy a aplikácie sa nedajú používať bez pripojenia k internetu. | Používanie telefónov v hodinách a vo vzdelávaní rozptyľuje pozornosť. Znemožňuje sústrediť sa na učivo. Mládež si bude vyberať aplikácie, ktoré slúžia zábave, ako je fb, snapchat, hry atď. |
| Nejde používať grafické pomôcky, napr. geografické mapy potrebné k hodinám zemepisu, alebo ekonómie, bez telefónu. Školy využívajú multimediálne tabule, ale žiaci sediaci v zadných laviciach jednoducho nevidia mapu detailne. | Žiaci si vždy nájdu spôsob, ako využiť telefón na opisovanie. |
| Ako mať k dispozícii literárne texty a pritom nenosiť knihy? Školy nezaisťujú učebnice na mieste. | Žiakom môže hroziť nebezpečenstvo krádeže telefónu. |
|  Ako priebežne sledovať záznamy v elektronickej triednej knihe bez prístupu k internetu? Žiaci sa často o dôležitých školských záležitostiach dozvedajú až keď majú prístup k internetu. |  Žiaci sa môžu stať obeťami napadnutia. |
| Ako rýchlo robiť poznámky v hodine a zdieľať ich s ostatnými žiakmi napr. tými, ktorí sú neprítomní, bez prístupu k telefónu? Okrem tradičných metód zapisovania sa dá telefón využiť na vytvorenie „myšlienkovej mapy” atď. Tradičné poznámky sa formou fotky dajú rýchlo odovzdať neprítomným žiakom. | Používanie telefónov spôsobí, že žiaci budú viac leniví. Nebudú chodiť do knižníc. |
| Ako môže používanie mobilných telefónov ovplyvňovať kvalitu hodiny? Tradičné metódy vyučovania sú nudné. Žiaci potrebujú spestrenie. Aby mohol mozog plynule pracovať a nezasekával sa, potrebuje byť stimulovaný. Kreativitu na hodine sa dá podporiť využitím nových technológií. | Žiaci sú príliš leniví. Budú vyhľadávať krátke informácie a stanú sa z nich sekundárni analfabeti, pretože nebudú čítať dlhé texty, a už vôbec si nemožno predstaviť, že by čítali povinné čítanie na telefóne. |
| Ako sa dá vďaka možnosti ukladania dát v telefóne ovplyvniť proces zapamätávania informácií, napr. slovíček? Učenie sa slovíčok je únavné a vyžaduje si čas. Slovník v telefóne je k dispozícii celú dobu. Dá sa ho použiť vždy, aj keď nemáme prístup k tradičným knihám a poznámkam. | Celé roky sa ľudia učili bez telefónov a sú vzdelaní. |
| Ako sa naučiť využívať multimédiá v telefóne? Využitie multimédií v telefóne pre žiakov znamená fotenie, natáčanie videí a nahrávanie ich na Snapchat. A ide sa naučiť ich upravovať, montovať a prezentovať na rôznych hodnotných miestach na internete. | Kto sa chce učiť, bude sa učiť bez ohľadu na to, či je učenie atraktívne alebo nie. |
| Väčšina žiakov nemá čas na nič okrem povinného vyučovania. Práca s programami, ktoré urobia vyučovanie atraktívnejším a môžu byť využité na iné účely v mimoškolskom živote, bude mať vplyv na rozvoj možností žiakov. | Používanie telefónov v hodinách spôsobí delenie na lepších a horších žiakov.  |
|  Vďaka mnohým aplikáciám sa žiaci môžu učiť rýchlejšie a efektívnejšie. Vďaka tomu môžu venovať viac času na iné aktivity bez toho, aby sa vystavovali kritike rodičov alebo učiteľov. | Škola nemôže predpokladať, že rodičia zaistia žiakom vhodné telefóny. |
| Pokiaľ nemajú všetci žiaci moderný telefón, môžu pracovať v skupinách. Tak, aby v každej skupine bola jedna osoba s telefónom, ktorý umožňuje používať na hodine programy a aplikácie. | Nútiť žiakov, ktorí sa málo vyznajú v technologických novinkách, k takému úsiliu, nie je v poriadku. |
| Rodičia budú spokojní, pretože okrem všetkých výhod spojených so vzdelaním, budú mať navyše možnosť sa spojiť s deťmi, keď sú v škole. | Rodičia nebudú súhlasiť s používaním telefónov v škole. Žiaci trávia na telefóne toľko času po škole, že jediná doba, kedy si rodičia môžu byť istí, že sú deti odpojené od telefónov, je tá, keď sú v škole. |
| Škola zaistí pripojenie k sieti WLAN, aby sa žiaci, ktorí nemajú prístup k internetu, necítili diskriminovaní. | Nie všetci žiaci majú v telefóne internet. Budú sa cítiť odstrčení. |

3. Argumenty pre učiteľov. Možnosť používať mobil a navyše zavedenie moderných technológií vo vyučovaní by ich mohlo urobiť atraktívnejším, čo by tým pádom zvýšilo motiváciu žiakov a záujem o predmet. Príprava prezentácie, rýchly a jednoduchý prístup k podkladom potrebným na hodinu a možnosť si ich stiahnuť významne šetrí čas. Je možné si zdieľať elektronické poznámky a dokonca nahrávať učitelia, s ich súhlasom. Mládež nemá motiváciu doma venovať čas na prehlbovanie znalostí v oblasti využitia multimédií a počítačových programov na vzdelanie. To učitelia by im mali ukázať, ako urobiť, aby vzdelávanie bolo príťažlivé. Experiment vykonaný v austrálskej škole dokázal, že deti, ktoré mohli v rámci hodiny používať mobily a internet, sa stali viac sebavedomé a vyučovanie im prišlo zaujímavejšie. Žiaci tiež zdôrazňovali, že boli viac motivovaní. Neboli zaznamenané žiadne negatívne efekty používania telefónov.



Fotografie: [Grzyby - jak je rozpoznać? Przydatne aplikacje na telefon (komputerswiat.pl)](https://www.komputerswiat.pl/artykuly/redakcyjne/grzyby-jak-je-rozpoznac-przydatne-aplikacje-na-telefon/qngqrwb)

Zdroje:

[Zasady używania telefonów komórkowych w szkole - stanowisko MEN (prawo.pl)](https://www.prawo.pl/oswiata/zasady-uzywania-telefonow-komorkowych-w-szkole-stanowisko-men%2C325958.html) [telefonlast.pdf (frse.org.pl)](http://czytelnia.frse.org.pl/media/telefonlast.pdf)

[Komórki w szkole pomogą w nauce- Komorkomania.pl](https://komorkomania.pl/27011%2Ckomorki-w-szkole-pomoga-w-nauce?amp=1)

[https://komorkomania.pl/27011,komorki-w-szkole-pomoga-w-nauce](https://komorkomania.pl/27011%2Ckomorki-w-szkole-pomoga-w-nauce)